CELEX: 22007D0059
Language: mt
Date: 2007-06-08 00:00:00
Title: Deċiżjoni tal-Kumitat Konġunt taż-ŻEE Nru 59/2007 tat- 8 ta' Ġunju 2007 li temenda l-Anness XX (l-Ambjent) tal-Ftehim taż-ŻEE

11.10.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 266/23
               
            DEĊIŻJONI TAL-KUMITAT KONĠUNT TAŻ-ŻEE
      Nru 59/2007
      tat-8 ta' Ġunju 2007
      li temenda l-Anness XX (l-Ambjent) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XX tal-Ftehim kien emendat bid-Deċiżjoni tal-Kumitat Konġunt taż-ŻEE Nru 36/2007 tat-27 ta' April 2007 (1).
               
            
                  (2)
               
               
                  Id-Deċiżjoni tal-Kummissjoni 2007/64/KE tal-15 ta' Diċembru 2006 li tistabbilixxi kriterji ekoloġiċi riveduti u r-rekwiżiti relatati ta' valutazzjoni u verifikazzjoni għall-għoti ta' l-eko-tikketta Komunitarja għal mezzi ta' tkabbir (2) għandha tkun inkorporata mal-Ftehim,
               
            IDDEĊIEDA DAN LI ĠEJ:
      Artikolu 1
      Il-punt li ġej għandu jiżdied wara l-punt 2d (id-Deċiżjoni tal-Kummissjoni 2001/688/KE) ta' l-Anness I XX tal-Ftehim:
      
         
                     “2da.
                  
                  
                     
                        32007 D 0064: Id-Deċiżjoni tal-Kummissjoni 20007/64/KE tal-15 ta' Diċembru 2006 li tistabbilixxi kriteji ekoloġiċi riveduti u l-valutazzjoni relatata u ħtiġiet ta' verifikazzjoni għall-għoti ta' l-eko-tikketta Komunitarja għal mezzi ta' tkabbir (ĠU L 32, 6.2.2007, p. 137).”
                  
               
      Artikolu 2
      It-testi tad-Deċiżjoni 2007/64/KE fil-lingwa Iżlandiża u dik Norveġiża, li għandhom jiġu ppublikati fis-Suppliment taż-ŻEE tal-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar id-9 ta' Ġunju 2007, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppublikata fis-Sezzjoni taż-ŻEE u fis-Suppliment taż-ŻEE tal-Ġurnal Uffiċjali ta' l-Unjoni Ewropea.
      
         Magħmul fi Brussell, 8 ta' Ġunju 2007.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 209, 9.8.2007, p. 65.
      
         (2)  ĠU L 32, 6.2.2007, p. 137.
      
         (*)  Ebda ħtiġiet kostituzzjonali m'huma indikati.